section_heading: Utrka Formule 1 2020.
paragraph_text: Velika potrošnja guma bila je vidljiva već nakon nekoliko krugova. Alex Albon i Pierre Gasly otišli su po nove gume već u sedmom i osmom krugu. Mercedes se mučio u vrućim uvjetima i na mekšim komponentama Pirellijevih guma te nisu imali ništa od ogromne kvalifikacijske prednosti od jedne sekunde ispred Red Bulla, a Verstappen je sjajno iskoristio Red Bullovu odluku da startaju na hard gumama i ignorirao upute trkaćeg inženjera da uspori kad je sustigao Mercedese u prvoj dionici. Verstappen je do 12. kruga uspio smanjiti zaostatak za Hamiltonom na manje od sekunde, a Mercedesi su nekoliko krugova kasnije po prvi put otišli u boks – Bottas u 14., a Hamilton u 15. krugu. Verstappen je prvu promjenu guma odradio u 27. krugu, a na stazu se vratio ispred Hamiltona i tik iza Bottasa. Nizozemac nije dugo oklijevao – već u Brooklandsu kreće u napad, a na izlazu iz Luffielda s vanjske strane dovršava pretjecanje nad Bottasom i prelazi u vodstvo utrke. Par krugova kasnije stigla je mu je poruka iz boksa da zaboravi na čuvanje guma i jednostavno pritišće koliko god mu gume to dopuštaju.<ref> [https://f1.pulsmedia.hr/51294/51294/ Verstappen pobijedio Mercedese i slavio na VN 70. obljetnice Formule 1] F1 Pulsmedia Objavljeno 9. kolovoza 2020. Pristupljeno 18. listopada 2020.